3 หัวโจกโร่มอบตัว กระทืบน่วม 2โจ๋ ปัดมีปืนกล มีแค่บีบีกัน
โวยตร.สายไหม จับแพะ,3 หัวโจกตัวการอุ้มทำร้าย 2 วัยรุ่นเคหะเอื้ออาทรสายไหม ประสาน นสพ.ไทยรัฐ เป็นสื่อกลาง พาเข้ามอบตัวชุดสืบสวน บก.น.2 ยันรับไม่ได้ที่ถูกกล่าวหาเกินจริง และสงสารคนที่ถูกจับผิดตัว แฉแหลกเคยอยู่กลุ่มเดียวกับแก๊งผู้เสียหาย เป็นคนส่งใบกระท่อมย่านสายไหม แต่อยากเลิกเลยอยู่ไม่ได้ต้องหนีไปอยู่ที่อื่น วันเกิดเหตุไปกินเหล้ากับพวกจนเมาตัดสินใจกลับเข้าพื้นที่ พบคู่กรณีทั้ง 2 คนกลางทางจึงรุมทำร้าย ยันมีแค่บีบีกัน ไม่มีปืนยาวหรือปืนกลอย่างที่ถูกกล่าวหา,กรณีกลุ่มวัยรุ่น 6 คนร่วมกันอุ้มนายวรพัฒน์ หรือคาส เหมชะญาติ อายุ 24 ปี และนายธนภัทร์ หรือฟิล์ม สุขขัง อายุ 20 ปี ไปซ้อมทำร้ายร่างกายจนได้รับบาดเจ็บ เหตุเกิดภายในหมู่บ้านเอื้ออาทรสายไหม เบื้องต้นผู้เสียหายทั้ง 2 คนให้การว่า กลุ่มผู้ต้องหามีทั้งปืนสั้น ปืนยาวและปืนกล สร้างความตื่นตระหนกให้กับประชาชน จน พล.ต.ท.สุทธิพงษ์ วงษ์ปิ่น ผบช.น.ถึงกับเต้น สั่งการให้ชุดสืบสวน กก.สส.บก.น.2 และ สน.สายไหม จับกุมผู้ต้องหามาดำเนินคดีให้ได้ ต่อมาชุดสืบสวนไปควบคุมตัวนายปรัชญา หรืออาร์ม เจษฎางกูร อายุ 20 ปีมาดำเนินคดี ขณะที่ผู้ถูกกล่าวหาปฏิเสธเสียงแข็งว่า ไม่เกี่ยวกับเหตุการณ์ที่เกิดขึ้นตามที่เสนอข่าวไปแล้วนั้น,ความคืบหน้าจาก สน.สายไหม เมื่อเวลา 09.00 น. วันที่ 27 พ.ย. น.ส.อัง (นามสมมติ) พี่สาว ของนายปรัชญา หรืออาร์ม เจษฎางกูร อายุ 20 ปี ผู้ถูกกล่าวหาว่าเป็น 1 ในผู้ก่อเหตุที่ถูกจับกุม เดินทางมาเยี่ยมน้องชายเผยว่า เมื่อเวลาประมาณ 17.00 น.วันที่ 26 พ.ย. มีตำรวจนอกเครื่องแบบนำหมายจับมายื่นให้ดู บอกว่าน้องชายเป็นบุคคลตามหมายจับข้อหาร่วมกันพยายามฆ่า ก่อนจะควบคุมตัวน้องชายไป ระบุว่าเป็น 1 ในผู้ก่อเหตุ ต่อมาตนเดินทางไปให้ปากคำกับเจ้าหน้าที่ตำรวจระบุว่าไม่รู้จักกับกลุ่มผู้ก่อเหตุ และที่สำคัญวันที่ 22 พ.ย.น้องชายไปเที่ยวกับแฟน จากนั้นไปนั่งเล่นบ้านพี่ชายก่อนจะกลับเข้าบ้าน แล้ววิดีโอคอลคุยกับแฟนสาวจนเวลา 03.16 น.,ฉันถามตำรวจอีกว่า ทำไมถึงออกหมายจับน้องชาย ประเมินจากอะไร ตำรวจแจ้งว่า ผู้เสียหายแคปภาพหน้าจอจากเฟซบุ๊กมาให้ บอกชัดเจนว่าบุคคลในภาพคือ คนที่รุมกระทืบและใช้อาวุธปืนตบศีรษะ จึงตอบไปว่าจะเป็นไปได้ยังไง ในเมื่อน้องชายแทบจะไม่รู้จักกับกลุ่มที่ก่อเหตุเลยด้วยซ้ำ หากจับน้องชายไปแล้วถูกทำร้ายในสถานที่กักขัง ใครจะรับผิดชอบ เชื่อว่าเป็นการจับผิดตัว ส่วนตัวรู้สึกกังวลใจเป็นที่สุด เพราะกลัวว่าจะหาเงินมาประกันตัวน้องชายไม่ได้ ที่ผ่านมาน้องชายไม่เคยไปก่อเรื่องที่ไหน อยู่แต่กับเพื่อน ไม่เคยถูกจับกุมแบบนี้ ล่าสุด สอบถามน้องชายว่ารู้เรื่องหรือไม่ น้องชายบอกว่า หนูไม่รู้เรื่อง หนูไม่ได้ทำ และคู่กรณีเอารูปหนูมาได้ยังไง น.ส.อังกล่าว,ต่อมานายธนภัทร หรือฟิล์ม สุขขัง อายุ 20 ปี และนายวรพัฒน์ หรือคาส เหมชะญาติ อายุ 24 ปี เหยื่อที่ถูกอุ้มไปทำร้ายร่างกาย เดินทางมาพบเจ้าหน้าที่ ตำรวจ สน.สายไหม โดยไม่ขอให้สัมภาษณ์ใดๆทั้งสิ้น เบื้องต้นคาดว่ามาให้การเพิ่มเติมและชี้ตัวผู้ต้องหา,มีรายงานข่าวแจ้งว่า เบื้องต้นเจ้าหน้าที่ตำรวจ สน.สายไหม ควบคุมผู้ต้องหาได้เพิ่มเติมอีก 3 คน ประกอบด้วย นายจิราชัย หรือจิ มาสะอาด อายุ 19 ปี นายกิตติพรรดิ์ หรือเอ็กซ์ ทองยืน อายุ 21 ปี และนายปรัชญา หรืออาร์ม เจษฎางกูล อายุ 20 ปี ถูกนำตัวไปสอบสวนในเซฟเฮาส์ เพื่อติดตามตัวคนร้ายรายที่เหลือมาดำเนินคดี และศาลจังหวัดมีนบุรีออกหมายจับผู้ต้องหาแล้ว 6 คน อยู่ระหว่างขอหมายจับเพิ่มอีก 4 คน ล่าสุด ชุดสืบสวนยึดรถกระบะที่ใช้ก่อเหตุได้แล้วด้วย,ล่าสุดเมื่อเวลา 19.00 น. น.ส.สรนันท์ หนูกลัด อายุ 27 ปี ญาติกลุ่มผู้ก่อเหตุประสานผ่านผู้สื่อข่าวไทยรัฐ ต้องการให้เป็นสื่อกลางประสานนำตัวนายทินกร หรือแบ็งค์ แสงโชติ อายุ 19 ปี นายจิราชัย หรือจิ มาสะอาด อายุ 19 ปี และนายกิตติพรรดิ์ หรือเอ็กซ์ ทองยืน อายุ 21 ปี ผู้ที่ร่วมกันก่อเหตุทำร้ายร่างกายนายวรพัฒน์ หรือคาส เหมชะญาติ อายุ 24 ปี และนายธนภัทร์ หรือฟิล์ม สุขขัง อายุ 20 ปีได้รับบาดเจ็บ เข้ามอบตัวกับเจ้าหน้าที่ตำรวจเกรงว่าจะไม่ได้รับความปลอดภัยและร้องขอความเป็นธรรมกับข่าวที่เกิดขึ้น,นายจิราชัยเล่าว่า วันเกิดเหตุตนและเพื่อนอีก 5 คน ประกอบด้วย นายแบ็งค์ นายนิค นายริว นายย๊าด และนายเหยิน ไปดื่มกินกันมา จากนั้นตนบอกว่าอยากเข้าไปเยี่ยมครอบครัวที่อยู่ในเคหะเอื้ออาทรสายไหม โดยนั่งรถยนต์ของนายแบ็งค์เข้าไป เมื่อถึงแฟลตระหว่างที่นายแบ็งค์กำลังจะลงรถมีนายฟิล์มและนายคาสขี่รถจักรยายนต์สวนมาพอดี ด้วยความกลัวที่จะถูกทำร้ายเนื่องจากก่อนหน้านี้ นายมอสลูกพี่ของทั้ง 2 คนเคยทำร้ายตนจนอยู่ไม่ได้มาหลายครั้ง ประกอบกับอยากจะรู้ว่าทำไมต้องห้ามตนเข้ามาในแฟลต จึงถอยหลังกลับไปตามที่ปรากฏในคลิป จากนั้นนายริวลงรถไปเป็นคนแรกต่อยนายคาส จากนั้นตนตามลงไปตบหน้านายฟิล์ม ส่วนอาวุธปืนที่เห็นในคลิปนายเหยินถือลงไป ยืนยันว่ามีเพียงปืนบีบีกันเพียงกระบอกเดียวเท่านั้น ส่วนปืนลูกซองหรือปืนอูซี่ที่ผู้เสียหายกล่าวอ้าง ยืนยันว่าไม่มีอย่างแน่นอน,หลังลงมือก่อเหตุตรงจุดที่ปรากฏในคลิป ได้พาทั้งคู่ขึ้นรถแล้วขับไปจอดแถวทางด่วน จำจุดแน่ชัดไม่ได้เนื่องจากอยู่ในอาการมึนเมา จากนั้นพยายามสอบถามว่า ทำไมถึงห้ามผมกับเพื่อนเข้าแฟลต ด้วยความเมาจึงลงมือทำร้ายร่างกายทั้งคู่อีก ส่วนนี้ยืนยันว่า ผู้ที่ร่วมทำร้ายร่างกายทั้งคู่มีเพียงผม นายแบ็งค์ และนายเอ็กซ์ที่ตามมาทีหลัง ส่วนที่ว่านายเอ็กซ์มากับพวกอีกกว่า 10 คน ยืนยันว่าที่มากับกระบะมีเพียง 3 คน เป็นผู้หญิง 2 คน มีนายเอ็กซ์คนเดียวที่เป็นผู้ชายที่ร่วมก่อเหตุ หลังจากก่อเหตุขับรถไปจอดที่บ้านแม่นายแบ็งค์ที่คลอง 4 ธัญญะ จากนั้นผม นายแบ็งค์ และนายเอ็กซ์ ขึ้นรถตู้หนีไปที่ จ.นครสวรรค์ เพราะเกรงว่านายมอสกับพวกจะตามมาเอาคืน นายจิราชัยกล่าว,นายกิตติพรรดิ์ หรือเอ็กซ์ กล่าวว่า ต้นเรื่องของเหตุการณ์ทั้งหมด เกิดจากก่อนหน้านี้ตนเคยทำงานให้กับนายมอส ยอมรับว่าเป็นการส่งใบกระท่อม จากนั้นตนพยายามจะเลิกแต่นายมอสไม่ยอม ทำให้ตนอึดอัด กระทั่งวันสงกรานต์ที่ผ่านมา ตนถูกนายมอสทำร้ายร่างกาย โดยมีนายคาสและนายฟิล์มที่ทำงานให้นายมอสร่วมทำร้ายด้วย แต่ครั้งนั้นไม่ได้แจ้งความเพราะกลัวตนและครอบครัวจะไม่ได้รับความปลอดภัย ที่ตัดสินใจเข้ามอบตัวครั้งนี้เพราะอยากขอความเป็นธรรม พวกตนไม่มีอาวุธปืนร้ายแรงตามที่ผู้เสียหายทั้ง 2 คนกล่าวอ้าง รวมถึงวันเกิดเหตุมีเพียงพวกตน 3 คนเท่านั้นที่ลงมือทำร้ายร่างกายทั้งคู่ อีกทั้งอยากให้ผู้ที่ถูกจับก่อนหน้านี้ได้รับความเป็นธรรม เพราะเขาไม่มีส่วนเกี่ยวข้องกับเรื่องทั้งหมดเลย เป็นเพียงเพื่อนที่เคยทำงานร่วมกับนายจิเท่านั้น จึงตัดสินใจประสานนักข่าวให้เป็นตัวกลางในการเข้ามอบตัวในครั้งนี้ หลังจากนั้นชุดสืบสวน กก.สส.บก.น.2 และชุดสืบสวน สน.สายไหม เดินทางมายังจุดนัดพบ ควบคุมตัวทั้ง 3 คนกลับไปสอบสวนดำเนินคดีที่ สน.สายไหมต่อไป
3 หัวโจกตัวการอุ้มทำร้าย 2 วัยรุ่นเคหะเอื้ออาทรสายไหม ประสาน นสพ.ไทยรัฐ เป็นสื่อกลาง พาเข้ามอบตัวชุดสืบสวน บก.น.2 ยันรับไม่ได้ที่ถูกกล่าวหาเกินจริง และสงสารคนที่ถูกจับผิดตัว
มอบตัว,สายไหม,หมู่บ้านเอื้ออาทรสายไหม,อุ้มไปกระทืบ,ข่าวหน้า 1,ข่าวทั่วไป